CELEX: 62012TN0088
Language: lt
Date: 2012-02-20 00:00:00
Title: Byla T-88/12: 2012 m. vasario 20 d. pareikštas ieškinys byloje Charron Inox ir Almet prieš Tarybą

14.4.2012   
            
            
               LT
            
            
               Europos Sąjungos oficialusis leidinys
            
            
               C 109/32
            
         2012 m. vasario 20 d. pareikštas ieškinys byloje Charron Inox ir Almet prieš Tarybą
   
   (Byla T-88/12)
   2012/C 109/65
   Proceso kalba: prancūzų
   
      Šalys
   
   
      Ieškovė: Charron Inox (Marselis, Prancūzija) ir Almet (Satolas-et-Bonce, Prancūzija), atstovaujamos advokato P.-O. Koubi-Flotte
   
      Atsakovė: Europos Sąjungos Taryba
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti 2011 m. gruodžio 14 d. Tarybos reglamentą (ES) Nr. 1331/2011 kaip pagrįstą nepakankamais ekonominiais duomenimis;
            
         
               —
            
            
               nepatenkinus pirmojo prašymo, panaikinti 2011 m. gruodžio 14 d. Tarybos reglamento (ES) Nr. 1331/2011 2 straipsnį, kuriame numatytas jau surinkto laikinojo muito galutinis surinkimas, nes šis surinkimas pažeidžia teisėtų lūkesčių principą;
            
         
               —
            
            
               nepatenkinus ir antrojo prašymo, pripažinti Sąjungos nesutartinę atsakomybę, nes ji patvirtino muito surinkimo taikymą nedelsiant, o, atsižvelgiant į muito surinkimo dalyką, suinteresuotiems ūkio subjektams apie jį turėjo būti pranešta per protingą terminą, siekiant sudaryti jiems galimybę priimti savo ekonominius sprendimus ateičiai su pakankamu teisiniu saugumu;
            
         
               —
            
            
               bet kuriuo atveju, nurodyti, kad ieškovės turi teisę į atlyginimą ir (arba) kompensaciją, kurių dydį sudaro:
               
                           —
                        
                        
                           žala, kurią patyrė bendrovė CHARRON INOX dėl ginčijamo antidempingo muito sumokėjimo: 89 402,15 EUR;
                        
                     
                           —
                        
                        
                           žala, kurią patyrė bendrovė ALMET — LE METAL CENTRE dėl ginčijamo antidempingo muito sumokėjimo: 375 493 EUR;
                        
                     
                           —
                        
                        
                           bendra žala, kurią kartu patyrė bendrovės CHARRON INOX ir ALMET — LE METAL CENTRE dėl ginčijamo antidempingo muito sumokėjimo: 58 594 EUR, o bendrovės CHARRON INOX ir ALMET — LE METAL CENTRE pačios paskirstys šią sumą tarpusavyje;
                        
                     
                           —
                        
                        
                           žala, kurią patyrė bendrovė CHARRON INOX dėl to, kad turėjo nepalankesnėmis sąlygomis užsakyti prekes iš Indijos tiekėjų: 57 883,18 EUR;
                        
                     
                           —
                        
                        
                           žala, kurią patyrė bendrovė ALMET — LE METAL CENTRE dėl to, kad turėjo nepalankesnėmis sąlygomis užsakyti prekes iš Indijos tiekėjų: 66 578,14 EUR.
                        
                     
         
      Ieškinio pagrindai ir pagrindiniai argumentai
   
   Ieškinio pagrindai ir pagrindiniai argumentai, kuriuos pateikia ieškovės, pagrįsdamos savo ieškinį dėl reglamento, kuriuo tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš nerūdijančio plieno nustatomas galutinis antidempingo muitas ir laikinojo muito galutinis surinkimas, (1) iš esmės yra tokie patys ar panašūs kaip ir ieškinio pagrindai ir pagrindiniai argumentai byloje T-445/11, Charron Inox ir Almet prieš Komisiją
       (2), dėl reglamento, kuriuo šiam importui buvo nustatytas laikinasis antidempingo muitas (3).
   
      (1)  2011 m. gruodžio 14 d. Tarybos įgyvendinimo reglamentas (ES) Nr. 1331/2011, kuriuo tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš nerūdijančio plieno nustatomas galutinis antidempingo muitas ir laikinojo muito galutinis surinkimas (OL L 336, p. 6).
   
      (2)  OL C 290, 2011, p. 18.
   
      (3)  2011 m. birželio 27 d. Komisijos reglamentas (ES) Nr. 627/2011, kuriuo tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš nerūdijančio plieno nustatomas laikinasis antidempingo muitas (OL L 169, p. 1).